Atacul a început a doua zi la ora 16 cu trupele Diviziei 19 Infanterie române (Brgigăzile 5 și 6 Mixte) la est de șoseaua Bazargic-Caraomer și cele ale Diviziilor 61 Infanterie și Diviziei 1 Voluntari (cu câte o brigadă) la vest de această șosea. La ora 20 brigada sârbă ajunsese în fața orașului când atacul a fost oprit de generalul Zaioncikovski în urma primrii ordinului comandantului Armatei 3, generalul Mihail Aslan referitor la căderea Turtucaiei. La primirea ordinului unitățile Diviziei 19 Infanterie române încep să se retragă, fără ordin și în debandadă, lăsând descoperit flancul trupelor ruso-sârbe.